OzLabs/hebrew-wiki-articles huggingface dataset:
Classical Gas

Classical Gas ("גז קלאסי") היא יצירה אינסטרומנטלית שהלחין הגיטריסט הקלאסי, המלחין והזמר, . במקור היצירה הייתה קרויה Classical Gasoline ("בנזין קלאסי"). בהקלטה המקורית ויליאמס מנגן בגיטרה בליווי תזמורת. היא נוגנה לראשונה בפומבי בסדרה הטלוויזיה "שעת הקומדיה של האחים סמדרס" (Smothers Brothers Comedy Hour). הוא יצא לאור בתקליט בפברואר 1968 באלבום The Mason Williams Phonograph Record. באוגוסט 1968 הגיע גז קלאסי למקום השני במצעד הלהיטים האמריקאי ונמכר למעלה ממיליון עותקים. ויליאמס הקליט את הקטע שוב לאלבומו Hand Made משנת 1970, כגיטרת סולו. הוא גם הקליט גרסה עם הלהקה הכלית Mannheim Steamroller ב-1987.

==פרסים==
*ב-1968 זכתה היצירה בשלושה פרסי גראמי: היצירה האינסטרומנטלית הטובה ביותר, הביצוע הטוב ביותר לפופ אינסטרומנטלי והעיבוד הטוב ביותר, אינסטרומנטלי או א קאפלה.
*בשנת 1998 העניקה לו האגודה האמריקאית לשמירת זכויות של מוזיקאים:Broadcast Music Incorporated (BMI) פרס מיוחד. היצירה הושמעה יותר מ-6 מיליון פעמים ברדיו, מה שהופך אותה לקטע הכלי הפופולרי ביותר בתולדות ה-BMI.

==עובדות נוספות==
בשנת 1973 היצירה בוצעה על ידי להקת הרוק הסקוטית Beggars Opera באלבומה הרביעי Get Your Dog off Me! בגרסת כיסוי בסגנון רוק מתקדם. קיימת שמועה בלתי פוסקת שאריק קלפטון הקליט גרסה ליצירה, אך היא הוכחשה על ידי ויליאמס עצמו באתר הרשמי. שמועה זו אולי נובעת מכך שבפסקול סרט קולנוע משנת 1999 "הסיפור שלנו" בכיכובם של ברוס ויליס ומישל פייפר, שהלחינו מארק שיימן ואריק קלפטון, מופיע גם הקלטה של היצירה, אך זו הגרסה האקוסטית שהקליט מייסון ויליאמס בשנת 1970.

היצירה מושמעת לעיתים קרובות בסדרות טלוויזיה ובסרטים, למשל בפרק בכל אחת מהסדרות משפחת סימפסון, פרייז'ר, אבא אמריקאי וגמביט המלכה.

לקראת הבחירות הפדרליות בגרמניה המערבית בשנת 1976, השתמשה המפלגה הדמוקרטית החופשית בגז קלאסי בתשדירי התעמולה שלה בטלוויזיה.

באותה שנה (1976), הוציא חלוץ הסינתיסייזר האמריקאי לארי פאסט (Larry Fast) לאור גרסת כיסוי של גז קלאסי ב-Sequencer, אלבום הסולו השני שלו, שיצא תחת שם הפרויקט Synergy. גרסה מוקדמת של הקטע נמצאת גם בגרסה הבריטית (אך לא בארצות הברית) לאלבום הבכורה של פאסט בשנת 1975 Electronic Realizations For Rock Orchestra.

==קישורים חיצוניים==
*

* – גרסת כיסוי בלווי תזמורת סימפונית

==הערות שוליים==

קטגוריה:שירי 1968
קטגוריה:שירים באנגלית
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
יחסי הרשות הפלסטינית – ירדן

יחסי הרשות הפלסטינית–ירדן הם מערכת היחסים המדינית שבין הרשות הפלסטינית
לבין הממלכה הירדנית ההאשמית.

לירדן יש משרד ברמאללה, ולרשות הפלסטינית יש שגרירות בעמאן. שתיהן חברות בליגה הערבית, הארגון לשיתוף פעולה אסלאמי ואיחוד מדינות הים התיכון.

דגלי ירדן והרשות הפלסטינית דומים, למעט שבדגל ירדן יש כוכב לבן בעל שבע נקודות באמצע המשולש האדום.

== היסטוריה ==
=== 1949–1967 ===
ירדן סיפחה את הגדה המערבית ב-24 באפריל 1950, לאחר הסכמי שביתת הנשק מ-1949. בשנת 1951 נרצח המלך עבדאללה הראשון על ידי פלסטיני משבט חוסייני. לאחר הסיפוח, כל הפלסטינים בשטחי הגדה המערבית הפכו לאזרחים ירדנים. הפלסטינים בגדה המערבית לא התמודדו עם אפליה וקיבלו את אותה הזכויות כמו הירדנים של הגדה המזרחית.
ב-1964 נערך במלון אינטרקונטיננטל שבמזרח ירושלים הקונגרס הלאומי הפלסטיני, במסגרתו הוקף אש"ף והתקבלה האמנה הלאומית הפלסטינית. סעיף 20 של האמנה קובע ש"הצהרת בלפור ונוסח המנדט ומה שנבע מהם ייחשבו בטלים" קביעה שיכולה להתפרש כשלילת הלגיטימיות של ירדן כמדינה עצמאית, שלילה שבאה לידי ביטוי מפורש בהכרזת המועצה הלאומית הפלסטינית ב-28 בפברואר 1971 על ירדן כחלק מפלסטין, והסבר לקרע בין ירדן והתנועה הפלסטינית<ref>הרצאתו של פרופ' אלכסנדר בליי, [https://drive.google.com/file/d/19-.JiGgIDUTysyuW13dDYDxjsY3gJr82T/view הפרשנות הירדנית והפלסטינית להצהרת בלפור], בכנס 'סיום מלחמות והתוויית גבולות בסימן 75 שנה לתוכנית החלוקה של ארץ ישראל', קתדרת חייקין לגאואסטרטגיה, ינואר 2023, עמ' 30</ref>.

=== 1967–1988 ===
לאחר מלחמת ששת הימים, ירדן איבדה את השליטה בגדה המערבית לישראל. עם זאת, הפלסטינים בגדה המערבית לא איבדו את אזרחותם ולא את מושבם בפרלמנט הירדני. כ-300,000 פלסטינים ברחו לירדן. בשנת 1970 פרץ סכסוך בין כוחות הצבא הירדניים בהנהגת המלך חוסיין לבין ארגון השחרור הפלסטיני בראשות יאסר ערפאת. סכסוך זה נודע בשם ספטמבר השחור. לאחר המלחמה גירשה ירדן את אש"ף. בעקבות זאת, ב-28 בפברואר 1971 הכריזה המועצה הלאומית הפלסטינית על ירדן כחלק מפלסטין. הפלסטינים בגדה המערבית שמרו על אזרחותם הירדנית עד שירדן ויתרה על כל התביעות בגדה המערבית ב-31 ביולי 1988. לימים הכירה ירדן באש"ף כ"נציג הלגיטימי היחיד של העם הפלסטיני."

=== 1988–1994 ===
לאחר ניתוק הקשרים המשפטיים בין הגדה המערבית לממלכת ירדן בשנת 1988, תמכה ממשלת ירדן במאבק של אש"ף להקמת מדינה פלסטינית בשטחי הגדה המערבית ורצועת עזה. במהלך ועידות השלום שלאחר ועידת השלום במדריד בשנת 1991, הפלסטינים יוצגו כמשלחת משנה במשלחת הירדנית-פלסטינית, דבר שנבע מדרישות ישראל להימנע מייצוג הפלסטינים כלאום עצמאי. במהלך השיחות בין ישראל לירדן בוושינגטון הבירה בשנת 1992, רוב הנושאים השנויים במחלוקת בין ישראל לירדן הוסדרו, אך ממשלת ירדן סירבה לחתום על הסכם רשמי כלשהו עם ישראל כל עוד לא הושג הסכם עם הפלסטינים. ב-13 בספטמבר 1993 נחתם הסכם אוסלו, ולמחרת החברים הפלסטינים במשלחת הירדנית-פלסטינית הפכו למשלחת נפרדת. הסכם אוסלו איפשר למשלחת הירדנית לנהל משא ומתן גלוי עם המשלחת הישראלית, וב-26 באוקטובר 1994 נחתם הסכם השלום הישראלי-ירדני.

=== 1994–הווה ===
אמנת השלום הישראלית-ירדנית יצרה חילוקי דעות בין ירדן לרשות הפלסטינית בנושא המקומות הקדושים האיסלאמיים במזרח ירושלים, שהאמנה עליהם הכירה בהאפוטרופסות ההאשמית על המקומות הקדושים בירושלים, ואילו הרשות הפלסטינית טענה כי יש להן אותן זכויות. בנושאים רבים אחרים, ממשלת ירדן והרשות הפלסטינית משתפות פעולה, מכיוון שהממשלה בעמאן תומכת בשאיפות פלסטיניות למדינה בגבולות 1967.

== הערות שוליים ==
קירסטי דילון

קירסטי דילון (באנגלית: Kirsty Dillon; נולדה ב-1976) היא שחקנית אנגלייה המופיעה בקולנוע, בטלוויזיה ובתיאטרון. היא ידועה בעיקר מהופעתה בתפקיד השוטרת גייל סטיבנס בסדרת הדרמה הבריטית "רציחות במידסומר".

==ביוגרפיה==
דילון נולדה וגדלה בפורטסמות' שבהמפשייר. היא למדה בבית הספר התיכון פורטסמות' ובהבאנט קולג'. אחר כך למדה משחק ואמנויות הבמה בגולדסמית'ס, אוניברסיטת לונדון ובאקדמיה לאמנות הדרמה ובר דאגלס.

היא הופיעה בדרמה "The Man That Broke Britain" של ה-BBC, ובתפקיד רוזלינד בהפקה של פיטר גרינוויי למחזה "כטוב בעיניכם". בטלוויזיה שיחקה דילון במגוון תפקידים בסדרות כגון "הולבי סיטי", "חדר מיון", "The Bill", "רופאים", ובסרט "Rockabye". היא מוכרת בעיקר מהופעתה בתפקיד הבלשית גייל סטיבנס בסדרה "רציחות במידסומר".

דילון היא שגרירה בתנועה הבינלאומית "קמפיין סרט לבן", הפועלת לשים קץ לאלימות נגד נשים. היא פועלת בשיתוף פעולה הדוק עם נשים שחוו אלימות במשפחה יחד עם ארגונים כגון Early Intervention Project ו-Women's Aid. היא מנהלת קמפיין להגברת המודעות לנושא בקרב גברים, בין השאר בהגשת עצומה לדאונינג 10, ובקבלת תמיכה מג'ון נטלס ודייוויד ג'יימס.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1995
|
| dir="ltr" | Hearts and Minds
|
| סדרת טלוויזיה (פרק אחד)
|-
| 2002
|
| dir="ltr" | London's Burning
| דון
| סדרת טלוויזיה (פרק אחד)
|-
| 2002
|
| dir="ltr" | Clock Tower 3
| אליסה המילטון
| משחק וידאו
|-
| 2003
|
| dir="ltr" | Coming Up
| קייטי
| בפרק "Re-ignited"
|-
| 2005
|
| dir="ltr" | Puritan
| ברמנית
|
|-
| 2007
|
| dir="ltr" | Ahaarrr!
| ג'יין
| סרט קצר
|-
| 2007–2011
| רציחות במידסומר
| dir="ltr" | Midsomer Murders
| גייל סטיבנס
| סדרת טלוויזיה
|-
| 2000, 2010, 2012
| הולבי סיטי
| dir="ltr" | Holby City
| רות לנגסדייל / סמנתה קמפטון / אנג'לה מורקרופט
| סדרת טלוויזיה (3 פרקים)
|-
| 2012
|
| dir="ltr" | Step Right Up
| ליז
| סרט קצר
|-
| 2013
| ג'ו
| dir="ltr" | Jo
| בון דה מונטן
| בפרק "Pigalle"
|-
| 2013
| לוק
| dir="ltr" | Locke
| אשתו של גארת'
| סרט טלוויזיה
|-
| 2013
|
| dir="ltr" | Blackout
| לורי
| סרט טלוויזיה
|-
| 2013
|
| dir="ltr" | Brothers in Arms
| אישה
| סרט קצר
|-
| 2006, 2014
| חדר מיון
| dir="ltr" | Casualty
| ג'סיקה גילברט / פני וילסון
| סדרת טלוויזיה (2 פרקים)
|-
| 2015
|
| dir="ltr" | Spotless
| לוריין
| סדרת טלוויזיה (2 פרקים)
|-
| 2015
| אמרדייל
| dir="ltr" | Emmerdale
| רופאה
| סדרת טלוויזיה (3 פרקים)
|-
| 2016
|
| dir="ltr" | To Dream
| הלן
|
|-
| 2009–2018
| רופאים
| dir="ltr" | Doctors
| תפקידים שונים
| סדרת טלוויזיה (4 פרקים)
|-
| 2018
| סטרייק
| dir="ltr" | Strike
| לוריין מקנוטון
| בפרק "Career of Evil"
|-
| 2018
|
| dir="ltr" | 2: Hrs
| אלי אדג'
|
|-
| 2019
|
| dir="ltr" | Man Like Mobeen
| דוקטור טאנר
| בפרק "Wrestling with the NHS"
|-
| 2019
|
| dir="ltr" | We Have Everywhere to Go
| שרה
| סרט קצר
|-
| 2019
| אם אב ובן
| dir="ltr" | MotherFatherSon
| שרה בממשלת הצללים
| סדרת טלוויזיה (פרק אחד)
|-
| 2019
| ג'סטין
| dir="ltr" | Justine
| אוליביה
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1976
קטגוריה:בריטים שנולדו ב-1976
יחסי הרשות הפלסטינית – סודאן

יחסי הרשות הפלסטינית-סודאן הם היחסים הפוליטיים והכלכליים בין הרשות הפלסטינית לסודאן. לרשות הפלסטינית יש שגרירות בח'רטום, אבל לסודאן אין נציגות ברשות הפלסטינית. שתי המדינות מהוות חלק מהאזור המזרח התיכון וחולקות קשרים תרבותיים חזקים יחד. סודאן, כמו מדינות איסלאמיות אחרות, תומכת בעצמאות פלסטין. פלסטינים רבים מתגוררים בסודאן כדי ללמוד או לעבוד במדינה.

==היסטוריה==
בין התאריכים 29 באוגוסט ל-1 בספטמבר 1967 התקיימה בבירת סודאן, חרטום, הפסגה הערבית הרביעית (ועידת חרטום), שהייתה ידועה כפסגת שלושת הלאווים<ref></ref>.

היחסים בין אש"ף עם סודאן החלו בשנת 1969. לאחר הכרזת עצמאותה של פלסטין ב-15 בנובמבר 1988, סודאן העלתה את הייצוג הדיפלומטי לשגרירות.

ב-21 בנובמבר 2017 חתמה הוועדה המשותפת לשרים עליונים בין ממשלות הרשות הפלסטינית וסודאן על 18 מזכרי הבנה.

==ראו גם==
* יחסי החוץ של הרשות הפלסטינית

==הערות שוליים==
טורפדו מוהילב

טורפדו מוהילב הוא מועדון כדורגל בלארוסי מהעיר מוהילב שבשיאו התמודד בליגה הסובייטית השנייה והשתתף באליפות בלארוס הסובייטית.
== שמות הקבוצה ==
* 1959: קירובץ
* 1974: טורפדו
* 1996: טורפדו-קדינו
* 2005: פורק
* 2014: טורפדו מוהילב
== היסטוריה ==
המועדון הוקם בשנת 1959 בשם קירובץ מוהילב. בשנים 1962–1963 הקבוצה שיחקה באליפות בלארוס הסובייטית, אך לרוב התמודדה בתחרויות ברמה האזורית והעירונית. בשנת 1979 שונה שם המועדון לטורפדו מוהילב ונרשם שוב לאליפות בלארוס הסובייטית. המועדון סיים במקום השלישי בשנת 1979 וזכה בתואר האליפות בשנת 1982.<ref></ref>

הקבוצה החלה לשחק בליגת העל הבלארוסית בשנת 1992. שתי העונות הראשונות היו מוצלחות ביותר כשסיימה במקום 7 (1992) ו-8 (1992–1993). לאחר מכן, טורפדו לא הצליחה להגיע למקום ה 11 ובעיקר נאבקה נגד ירידה לליגה הראשונה.

בשנת 1996 שונה שם הקבוצה לטורפדו-קדינו מוהילב. בשנת 2000 הקבוצה סיימה במקום 15 וירדה לליגה הראשונה בבלארוס. לאחר ששיחקה 5 עונות בליגה הראשונה (2001–2005), טורפדו-קדינו פורקה.

בשנת 2014 עבר המועדון ארגון ומיתוג מחדש וחזרה לשם המקורי טורפדו מוהילב. הוא התמודד בליגה העירונית במוהילב, ובשנת 2015 הצטרף לליגה השנייה בבלארוס. עם זאת, בשל מאבקים כלכליים, המועדון פרש מהליגה לאחר עונת 2016 וכיום מיוצג על ידי קבוצת נוער ברמה העירונית.

== שחקנים בולטים ==
* סרגיי גורלוקוביץ'
* איגור קריושנקו
* אנדריי סקורובוגאטקו
* אלכסנדר סדנייב
* ויאצ'סלב גרשצ'נקו
* אולג קובארב
* אדוארד בלטרושביץ'
== תארים ==
* אליפות בלארוס הסובייטית
** זכייה (1): 1982
* גביע בלארוס
** גמר (1): 1995
== קישורים חיצוניים ==
* 

==הערות שוליים==

קטגוריה:קבוצות כדורגל שהוקמו ב-1974
קטגוריה:קבוצות כדורגל בלארוסיות
קטגוריה:1974 בברית המועצות
קטגוריה:מוהילב: ספורט
קרחון בורשקרווינק (ארץ המלכה מוד)

קרחון בורכגרווינק (בנורווגית: Borchgrevinkisen; באנגלית: Borchgrevink Glacier) הוא קרחון באזור חוף הנסיכה ראגנהילד בארץ המלכה מוד, שבאנטארקטיקה.

הקרחון זורם לכיוון צפון-מערב, ממערב לנונאטאק טאגן, בקצה המערבי של הרי סור רונדיין.

שיא גובהו של הקרחון ממוקם בגובה של 1,603 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה בשנת 1957 על ידי קרטוגרפים נורווגיים, בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האנטארקטי) 1946–1947.

=== מקור השם ===

שמו של הקרחון ניתן לו על ידי הקרטוגרפים הנורווגיים שמיפו אותו.

הקרחון נקרא על שמו של קרסטן בורכגרווינק מנורווגיה, שפיקד על משלחת החקר האנטארקטית הבריטית (משלחת הצלב האדום), אשר חקרה את אנטארקטיקה בין השנים 1898–1900.

== לקריאה נוספת ==

<div class="mw-content-ltr"> K. T. Kim, K. C. Jezek, and H. G. Sohn, [https://agupubs.onlinelibrary.wiley.com/doi/pdf/10.1029/2000JC000317 Ice shelf advance and retreat rates along the coast of Queen Maud Land, Antarctica], JOURNAL OF GEOPHYSICAL RESEARCH, VOL. 106, NO. C4, PAGES 7097-7106, APRIL 15, 2001 </div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1664 קרחון בורכגרווינק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1600&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון בורכגרווינק] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1664&fid=antgeo_103 תצלום לוויין של אזור קרחון בורכגרווינק]
* [https://mapcarta.com/25623458 מפת אזור קרחון בורכגרווינק]
* [https://www.meteoblue.com/en/weather/current/borchgrevinkisen_antarctica_6638890 מזג אוויר נוכחי עדכני בקרחון בורכגרווינק]
** [https://www.meteoblue.com/en/weather/14-days/borchgrevinkisen_antarctica_6638890 תחזית מזג אוויר עדכנית ארוכת טווח עבור קרחון בורכגרווינק]
** [https://www.meteoblue.com/en/weather/archive/yearcomparison/borchgrevinkisen_antarctica_6638890 סטטיסטיקות מזג אוויר ונתוני מזג אוויר היסטוריים עבור קרחון בורכגרווינק]

== הערות שוליים ==

בורכגרווינק
בורכגרווינק
נונאטאק טאגן

נונאטאק טאגן (באנגלית: Taggen Nunatak) הוא נונאטאק באזור חוף הנסיכה ראגנהילד, בארץ המלכה מוד, שבאנטארקטיקה.

הנונאטאק ממוקם קרחון בורכגרווינק לבין קרחון קרייצר בחלק המערבי של הרי סור רונדיין.

הנונאטאק ממוקם בגובה של 1,714 מטרים מעל פני הים.

== היסטוריה ==
=== גילוי ומיפוי הנונאטאק ===

הנונאטאק מופה בשנת 1957 על ידי קרטוגרפים נורווגיים, בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האנטארקטי) 1946–1947.

=== מקור השם ===

שמו של הנונאטאק ניתן לו על ידי הקרטוגרפים הנורווגיים שמיפו אותו.

שמו של הנאנאטק תיאורי.

משמעות המילה "טאגן" - בנורווגית "המזלג" - הנונאטאק מזכיר שיני מזלג.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14963 נונאטאק טאגן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14379&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק טאגן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=14963&fid=antgeo_123 תצלום לוויין של אזור נונאטאק טאגן]
* [https://mapcarta.com/25598500 מפת אזור נונאטאק טאגן]

== הערות שוליים ==

טאגן
טאגן
מצוק דנקן

מצוק דנקן (באנגלית: Duncan Bluff) הוא מצוק סלע תלול, בהרי דרווין, בארץ אואטס, שבאנטארקטיקה.

המצוק ממוקם לאורך הגדה הצפונית של קרחון הת'רטון.

המצוק מתנשא לגובה של 1,800 מטרים; המצוק ממוקם בין קרקס קורל, ועמק קוננט.

== היסטוריה ==
=== מקור השם ===

המצוק נקרא על שמו של פטריק דנקן סמית' (Patrick Duncan Smith), שעבד במשרד תוכנית הקוטב ( Office of Polar Programs) של הקרן הלאומית למדע של ארצות הברית, בין השנים 1995–2001.

שם זה ניתן למצוק, בדומה לשמות אתרים רבים אחרים באזור - שנקראו על שם אנשי תקשורת, שסייעו למשלחות החקר של התוכנית האנטארקטי של ארצות הברית.

דנקן היה מומחה לטכנולוגית מידע, והיה אחראי על הקשר בין משלחות החקר ללוייני התקשורת, ועל התקשורת בין תוכנית החקר לגופים מחוץ לאנטארקטיקה.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:18183 מצוק דנקן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17467&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק דנקן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18183&fid=antgeo_127 תצלום לוויין של אזור קרחון דנקן]
* [http://distancebetween.info/duncan_bluff מחשבון מרחקים - המרחק ממצוק דנקן לאתרים סמוכים]

== הערות שוליים ==

דנקן
המערכת הרוסית לניהול אסונות

המערכת הרוסית לניהול אסונות, הנקראת רשמית מערכת המידע הרוסית המקיפה לאזהרת האוכלוסייה במקומות הומי אדם (ברוסית: Общероссийская комплексная система информирования и оповещения населения в местах массового пребывания людей, בראשי תיבות: OKSION) היא מערכת מורכבת של רוסיה לניטור, דיווח ומתן התראות על אסונות. היא נוצרה במסגרת תוכנית יעד פדרלית ל"הפחתת סיכונים מאסונות טבע ואסונות ידי אדם בפדרציה הרוסית עד שנת 2010". במאי 2011 נבנו והופעלו 596 מתקני מסוף OKSION ב-37 מרכזי נתונים. הוקמו 2,590 פלזמות ו-1,035 מכשירי התראה.<ref>Journal «Гражданская защита» за май, 2011 года</ref>

המתחם כולו מנוהל על ידי "OKSION", מערכת מורכבת שנועדה ליידע ולהזהיר את האוכלוסייה במקומות הומים.

המערכת מחולקת לרכיבים העוסקים בהתראות ציבוריות ברחוב ובנקודות מסוימות. הם מורכבים ממסכי פלזמה או LCD גדולים, מצלמות, ציוד להגברת רעש וציוד לבקרת קרינה ובקרה כימית (PRHK).

==קישורים חיצוניים==
* 

== הערות שוליים ==

קטגוריה:הגנה אזרחית
קטגוריה:רוסיה: מדע וטכנולוגיה
קטגוריה:ארגוני חירום ברוסיה
ארנב ננסי הולנדי

ארנב ננסי הולנדי (באנגלית: Netherland Dwarf rabbit) הוא זן של ארנב בית שמקורו בהולנד. במשקל 0.50–1.59 ק"ג,<ref></ref> ארנב ננסי הולנדי הוא אחד מגזעי הארנבים הקטנים ביותר, והגזע הקטן ביותר מבין הארנבים המבויתים. לעיתים מבלבלים בין ארנב ננסי, ארנב ננסי הולנדי וארנב פולני, אך לארנב הננסי ההולנדי אוזניים קצרות יותר מהאחרים, ואופי שונה.

זן הארנב הננסי ההולנדי התחיל להיווצר בראשית המאה ה-20. נלקחו ארנבים פולניים, והורבעו עם ארנבי בר אירופאים קטנים יותר, שחלקם אף סבלו מגן הגמדות. לאחר מספר דורות החיה שהתקבלה הייתה ארנב בית קטן מאוד שקיים במגוון רחב של צבעים ודוגמאות. ננסיים הולנדיים יובאו לראשונה לבריטניה בשנת 1948. בשנות השישים והשבעים ארצות הברית ייבאה את ארנבותיה הננסיות הראשונות. הגזע התקבל על ידי איגוד מגדלי הארנבים האמריקני בשנת 1969 באמצעות שינוי בתקן הבריטי.
הארנבים הננסים ההולנדיים, המשיכו לסבול מבעיות אישיות של פחדנות ותוקפנות, וזו הייתה תוצאה של מגדלים שבחרו את הפריטים המורבעים לפי גודל, ולא לפי אופיו של הארנב. הארנבונים הננסיים הראשונים התנהגו יותר כמו ארנבות הבר האלה מאשר חיות בית ולא היו חיות מחמד טובות. עם זאת, לאורך דורות של גידול סלקטיבי, הגמד ההולנדי המודרני בוית לארנב בית עדין וידידותי, אם כי הוא עדיין יכול לשמור על נטייה אנרגטית יותר מגזעים גדולים יותר.

ישנם ארנבים מעורבים, שאחד מהוריו של ארנבון זה הוא ננסי או הולנדי, הגדלים מעט יותר מארנב ננסי, ועם אוזניים גדולות יותר בדומה לארנבון מצוי. ארנבון זה יכול להגיע עד 35 ס"מ, ועד משקל קילו ומאתיים גרם לכל היותר. ארנב זה נקרא באופן לא פורמלי "ארנבון מעורב ננסי" או "ארנב חצי ננסי" בשל היותו מעט גדול יותר מארנב ננסי, וקטן מארנבון מצוי וקרוב בגודלו לארנב ננסי הולנדי.

כחיית מחמד העובדה שארנבים ננסיים ממש קטנים ופחדנים באופן יחסי, לרוב הם לא יהיו חיית מחמד טובה לילדים קטנים (אם כי ההתאמה תשתנה בין ארנבים בודדים). ילדים אוהבים לשחק עם חיית המחמד, ולהרים אותה וללטף אותה, בעוד הארנב הננסי ההולנדי לא אוהב זאת, ואף ינשך, ישרוט ויחל להיאבק בפראות מכיוון שהוא רואה זאת כסכנה משמעותית לחייו. לעיתים קרובות תאונות יכולות לקרות אם הילד מפיל אותם, מה שמוביל לפציעות קשות עקב רגישותו של הארנב ננסי ועצמותיו השבירות יחסית.

עם זאת, ארנבים ננסיים יכולים להיות חיות מחמד מעולות למבוגרים. הם פורחים בסביבה שקטה ויציבה עם הרבה אינטראקציה אנושית. הם ניתנים לאימון, שקטים ונקיים. צורכי הטיפוח הם מינימליים, אך הארנב נהנה מהברשה יומיומית. נדרש זמן להיקשר עם הארנב ("בונדינג") וכדי לבנות אמון, מכיוון שגזעי הגמדים לעיתים קרובות עצבניים יותר ומרוחקים יותר מגזעים גדולים יותר. עם זאת, כאשר הארנב נקשר לבעליו הוא נהיה חיית מחמד מלאת חיבה.

אחת הבעיות הנפוצות ביותר בגידול ארנבים היא גדילת שיניי הארנב. בעיות אלו נובעות לעיתים מבעיות גנטיות, ובהרבה מהמקרים, עקב תזונה לא נכונה של הארנב. אם שיניי הארנב גדולות מידיי, הוא צריך לעבור ניתוח לשיוף שיניו אחרת לא יהיה מסוגל להמשיך לאכול בצורה תקינה.

אורך החיים הצפוי של ארנב ננסי הולנדי מוערך בין 7 ל־10 שנים.<ref></ref>

==קישורים חיצוניים==

==הערות שוליים==

קטגוריה:גזעי ארנבים
צנטרוספאס

צנטרוספאס (רשמית, "'צנטרוספאס', יחידת החילוץ האווירית הניידית המרכזית הממלכתית של המשרד למצבי חירום של רוסיה"; מרוסית: Государственный центральный аэромобильный спасательный отряд МЧС России «Центроспас» — «Центроспас») היא יחידת החילוץ המרכזית של המשרד למצבי חירום של רוסיה; היא מורכבת מקבוצה של מחלצים מקצועיים שנועדו לבצע פעולות חיפוש והצלה מכל הסוגים במסגרת חיסול השלכות של מצבי חירום ואסונות מעשה ידי אדם ואסונות טבע וכן מתן סיוע לאוכלוסייה האזרחית בנקודות חמות.

== מבצעים ==
המבצע המוצלח הראשון בוצעה על ידי מומחי החילוץ עוד לפני הקמתה הרשמית בשנת 1991 באופה, אז היחידה פעלה כחלק ממשרד ההגנה. בעזרת פיצוץ כיווני בוטל איום התמוטטות של צינור באורך 150 מטר שנשבר בשטח מפעל לייצור בנזן. כתוצאה ממבצע הושלכה פסולת של כ-700 טון לשטח שנקבע מראש באמצעות פיצוץ מכוון. פעולה זו נרשמה בספר השיאים של גינס.<ref>[http://www.rian.ru/defense_safety/20100313/213924337.html РИА Новости. Более 6 тыс. человек спасли специалисты отряда «Центроспас» за 18 лет]</ref>

מאז הקמתה ב-13 במרץ 1992 השתתפו אנשי היחידה בלמעלה מ-150 מבצעי חילוץ פדרליים ובינלאומיים גדולים. במהלך תקופה זו ניצלו יותר מ-6.5 אלף איש ויותר מ-40 אלף איש קיבלו סיוע.
== ראו גם ==
* חיפוש והצלה
* היחידה הטקטית לחילוץ מיוחד (669)
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הגנה אזרחית
קטגוריה:רפואת חירום
קטגוריה:חיפוש וחילוץ תת-מימיים
קטגוריה:רוסיה: ארגונים ממשלתיים
ישראל קלרטג

ישראל קלרטג (1922 – 14 בנובמבר 2015) היה ראש המועצה השלישי של המועצה המקומית נשר בשנים 1972–1977.

==ביוגרפיה==
ישראל קלרטג בועט במגרש הכדורגל ב-16 באפריל 1975
קבר ישראל קלרטג בבית הקברות של נשר
ישראל קלרטג נולד בשנת 1922 בוורשה, בירת פולין, בן לגיטל ומשה קלרטג. בשנת 1947 עלה לארץ ישראל באוניית המעפילים "לטרון". התיישב בקיבוץ אפק, ובשנת 1949 עבר לנשר. היה רכז תרבות בסניף ההסתדרות בשכונת תל-חנן. נמנה עם מייסדי קבוצת הכדורגל הפועל תל-חנן.

בבחירות לרשויות המקומיות, שנערכו ב-28 באוקטובר 1969 נבחר לחבר המועצה המקומית נשר ברשימת "המערך". היה סגנו של ראש המועצה יצחק רוט. עם פרישתו של רוט מונה בשנת 1972 למחליפו כראש המועצה המקומית. בבחירות לרשויות המקומיות שנערכו ב-31 בדצמבר 1973 עמד בראש רשימת "המערך" ונבחר לראש המועצה המקומית. כיהן בתפקיד זה עד 1977.

נישא ללאה, שנפטרה בשנת 2009. קלרטג נקבר בבית הקברות של נשר בסמוך לאשתו.

==קישורים חיצוניים==

* [https://newshaifakrayot.net/?p=23684 כבוד אחרון לישראל קלרטג], "ניוז חיפה והקריות", 23 בנובמבר 2015

==הערות שוליים==

קטגוריה:ראשי מועצת נשר
קטגוריה:ראשי רשויות מקומיות מטעם העבודה
קטגוריה:עולים לאחר מלחמת העולם השנייה
קטגוריה:ישראלים ילידי פולין
קטגוריה:ישראלים שנולדו ב-1922
קטגוריה:ישראלים שנפטרו ב-2015
חור ויראפ

מראה המנזר מצפון - במרכזו נצבת כנסיית אם האלוהים, ומימין נראית קפלת גרגוריוס הקדוש. לרוחב התמונה נראה קו הגבול עם טורקיה
הבור המוביל אל כלאו של גרגוריוס, ובו סולם
מנזר חור ויראפ (ארמנית Խոր Վիրապ) הוא מנזר ארמני השוכן על גבעה, כ-30 ק"מ דרומית לירוואן בירת ארמניה, וכמאה מטרים מהגבול הטורקי. לפי המסורת, בצינוק במקום זה היה כלוא גרגוריוס המאיר משך 13 שנה (ולפי גרסאות אחרות 12 או 14 שנים), עד אשר שוחרר על ידי טירידאטס השלישי בשנת 301. מכאן שמו של המקום שמשמעותו "צינוק עמוק".

==המסורת==
ממלכת ארמניה הייתה המדינה הראשונה שאימצה את הנצרות כדתה הרשמית. הדבר אירע על פי המסורת בשנת 301, כאשר גרגוריוס המאיר ניצר את טירידאטס השלישי ואנשי חצרו. גרגוריוס, שלמד וקיבל סמיכה בקפדוקיה, שב בסביבות שנת 288 לארץ מולדתו כדי להטיף בה, הזמן בו עלה טירידאטס השלישי לכס המלכות. טירידאטס רדף את גריגוריוס המאיר וניסה להעבירו על דתו. יתר על כן, נודע לו כי גרגוריוס הוא בנו של אנאק, האיש שהתנקש בחיי אביו. על כן ציווה להשליכו אל בור הכלא, המזוהה עם חור ויראפ. שלוש-עשרה שנים אחר כך, ב-301, הגיעו אל ארמניה שלושים ושבע עלמות נוצריות, שנמלטו מפני רדיפות הרומאים. טירידאטס חשק באחת מהן, ריפסימה, וביקש לקחתה לו לאישה, אך היא סרבה, ובכעסו הוציא המלך להורג את כולן. זמן קצר אחר כך העניש אותו האל במחלה שהותירה אותו זוחל כחיה, ולפי גרסאה אחרת תקפה אותו מחלת עור. גרסאות נוספות גורסות כי ראשו היה לראש חזיר או שאיבד את שפיותו. כך או כך, אחות המלך חלמה חלום, בו נאמר לה כי רדיפת הנוצרים חייבת להיפסק. היא סיפרה זאת לטירידאטס, והוא שחרר את גרגוריוס מן הכלא. גרגוריוס ריפא את טירידאטס והטבילו לנצרות, וטירידאטס פקד על כל נתיני ממלכתו להתנצר. בגין מסורת זו, נודעת לחור ויראפ חשיבות רבה בקרב הארמנים, והמקום הוא יעד לעליה לרגל. בנוסף, המנזר שוכן בנקודה הקרובה ביותר להר אררט שבטורקיה, וההר נחשב לייצוג של ארמניה, ומופיע במרכז סמלה.

==היסטוריה==
במקום בו ניצב חור ויראפ, הקים ארטאשס הראשון, מלך ארמניה, את בירתו ארטקסטה בשנת 180 לפנה"ס לערך. שרידים מעטים מהעיר שוכנים מצפון למנזר. המנזר עצמו נוסד במאה ה-7 בידי הקתוליקוס נרסס השלישי, ונבנה מחדש במאה ה-8. ב-1225 נוסדה במנזר מכללה תאולוגית, וכתבי יד רבים ממנה שמורים עד היום במטנדראן בירוואן. עם השנים התדרדר מצבם של מבני המנזר, והם נבנו מחדש מספר פעמים, ולאחרונה במחצית השנייה של המאה ה-17.

==האתר כיום==
המנזר בנוי בצורת חצר רבועה מוקפת חומה שבה משולבים מבנים ומגדלי שמירה. במרכז נצבת הכנסייה הראשית באתר, המוקדשת לאם האלוהים. בפינה הדרום-מערבית של המתחם, שוכנת קפלת גאורגיוס הקדוש המשולבת בחומת המתחם. הקפלה הוקמה מעל לצינוק שבו לפי המסורת היה הקדוש כלוא. בתוך הקפלה מוביל בור בעומק של שישה מטרים לחלל ברוחב של כ-4.4 מטרים ששימש, לפי המסורת, ככלאו של הקדוש.

==קישורים חיצוניים==

*[http://www.armenica.org/cgi-bin/armenica.cgi?490876818615110=2=ba=1====baz0024=== חור ויראפ באנציקלופדיה ארמניקה]
*[http://www.armeniapedia.org/index.php?title=Khor_Virap_Monastery חור ויראפ בארמנפדיה]
*[http://www.atb.am/en/armenia/sights/christ/khorvirap/ Khor Virap Monastery]
* 

קטגוריה:ארמניה: מבני דת
קטגוריה:הכנסייה האפוסטולית הארמנית: מנזרים
יחסי אוסטרליה–אוקראינה

יחסי אוסטרליה–אוקראינה הם יחסי החוץ בין אוקראינה לבין אוסטרליה.

== היסטוריה ==
ב-26 בדצמבר 1991 הכריזה אוסטרליה כי היא מכירה בכל החברות המייסדות של חבר המדינות. היחסים הדיפלומטיים בין אוקראינה לאוסטרליה כוננו ב-10 בינואר 1992 על ידי הסכם בין משרד החוץ של אוקראינה לבין שגרירות אוסטרליה ברוסיה. קונסוליית הכבוד של אוסטרליה פועלת בקייב מאז ספטמבר 1992. קונסוליית הכבוד של אוקראינה במלבורן פועלת באוסטרליה מאז 1993.

שגרירות אוקראינה באוסטרליה הוקמה ב-14 באפריל 2003. עד ינואר 2015, שגרירות אוסטרליה בוורשה, פולין הייתה מוסמכת גם עבור אוקראינה. בפברואר 2015 נפתחה שגרירות אוסטרליה באוקראינה בקייב.

== ביקורים רשמיים ==
בנובמבר 1992 נערך ביקור רשמי של משלחת פרלמנטרית בראשות יושב ראש הפרלמנט ראדה ורחובנה באוסטרליה.

ביוני–יולי 1994 נערך ביקור רשמי באוקראינה של משלחת פרלמנטרית בראשות יו"ר בית הנבחרים של הפרלמנט האוסטרלי.

== יחסים דיפלומטיים ==
שרי החוץ של אוקראינה ואוסטרליה נפגשו במסגרת הוועידה ה-47 של העצרת הכללית של האו"ם בספטמבר 1992, במסגרת הוועידה ה-52 של העצרת הכללית של האו"ם באוקטובר 1997, במסגרת הוועידה ה-54 של העצרת הכללית של האו"ם בספטמבר 1999, במסגרת הוועידה ה-58 של העצרת הכללית של האו"ם בספטמבר 2003, בוועידת לונדון בנושא אפגניסטן בינואר 2010, במטה האו"ם בניו יורק במאי 2010, בוועידת מדיניות הביטחון במינכן בפברואר 2011, ובמועצת השרים OSCE בווילנה בדצמבר 2011.

ביולי 2012 תרמה ממשלת אוסטרליה מיליון אירו לקרן מקלט צ'רנוביל של EBRD בעקבות השתתפותה בפסגת קייב בשנת 2011 בנושא שימוש בטוח וחדשני באנרגיה גרעינית.

ב-15 במאי 2014 הוקמה הקבוצה הפרלמנטרית באוסטרליה-אוקראינה של הפרלמנט ה-44 באוסטרליה תחת הסיסמה "תמיכה בדמוקרטיה באוקראינה!". הוא מורכב מ-27 חברי פרלמנט אוסטרלי.

== סכסוך הטבק ==
בשנת 2012 החלה אוקראינה בסכסוך עם אוסטרליה במסגרת ארגון הסחר העולמי (WTO) סביב אימוץ החקיקה האחרונה בנושא אריזות אחידות של מוצרי טבק, הקובעות את אותו סוג של אריזות סיגריות מיצרנים שונים. לטענת דיפלומטים מסחריים ועורכי דין, החלטה זו לא נועדה להגן על יצרני אוקראינה, אלא התקבלה למען אחת מחברות הטבק הרב-לאומיות.

ב-28 במאי 2015, המשרד לפיתוח כלכלי שלח הודעה ל-WTO על הפסקת השתתפותו בסכסוך, מכיוון שהיצרנים האוקראינים אינם מייצאים מוצרי טבק לאוסטרליה.

ב-4 ביוני 2015 הודיע סוף סוף המשרד לפיתוח כלכלי על סיום המחלוקת עם אוסטרליה סביב האריזות המאוחדות של מוצרי טבק. החלטה זו התקבלה לאחר מחקר מפורט של נסיבות תלונתה של אוקראינה לאוסטרליה במסגרת ארגון הסחר העולמי (WTO) ותקשורת עם בעלי העניין המרכזיים.

== נציגויות דיפלומטיות ==
* אוסטרליה מחזיקה באוקראינה שגרירות בקייב.
* אוקראינה מחזיקה באוסטרליה שגרירות בקנברה.

==קישורים חיצוניים==

== הערות שוליים ==
Life Goes On (שיר של BTS)

Life Goes On הוא סינגל שהוקלט על ידי להקת הבנים הדרום קוריאנית BTS, מתוך אלבום האולפן התשיעי שלה, Be. השיר יצא לאור ב-20 בנובמבר 2020, על ידי חברות התקליטים Big Hit Entertainment וקולומביה רקורדס, כסינגל הראשי מתוך האלבום.

השיר הגיע היישר אל המקום הראשון במצעד הבילבורד הוט 100.

== רקע ==
בעקבות דחיית סיבוב ההופעות שלהם עקב מגפת הקורונה, החלה הלקה לעבוד על אלבום חדש. חברת התקליטים של הלהקה, Big Hit Entertainment, הודיעה רשמית על האלבום ב-27 בספטמבר 2020, וקבע כי האלבום "מעניק מסר של ריפוי לעולם על ידי הצהרה 'אפילו לנוכח הנורמליות החדשה הזו, חיינו נמשכים'", בהודעה לעיתונות.<ref></ref> השיר הוכרז כסינגל המוביל של האלבום ב-30 באוקטובר.<ref name="NMEannouncement"></ref>

== הרכב ==
אורכו של השיר שלוש דקות ו-27 שניות.<ref></ref> על אף ההצלחה הגדולה עם הסינגל הקודם באנגלית, "Dynamite", השיר הזה, יחד עם שאר השירים באלבום, מושר כמעט לחלוטין בקוריאנית. מילות השיר מרוממות, ומבקשות לספק תקווה למעריצים במהלך מגפת הקורונה.<ref></ref><ref></ref>

== הצלחה מסחרית ==
השיר הגיע היישר אל המקום הראשון במצעד הבילבורד הוט 100, והפך לסינגל השלישי ברציפות של הלהקה שהגיע להישג זה. כתוצאה מכך, הלהקה השיגה את ההצטברות המהירה ביותר של שלושה שירים במקום הראשון, מאז להקת הפופ-דיסקו בי ג'יז, בין השנים 78–1977. זהו השיר הראשון שהגיע היישר אל המקום הראשון במצעד המושר בעיקר בקוריאנית. השיר מכר כ-150,000 עותקים בשבוע הראשון שלו, כולל 129,000 הורדות דיגיטליות ו-20,000 עותקים פיזיים.<ref name="billboard"></ref>

== וידאו קליפ ==
ב-17 בנובמבר הוציאה חברת התקליטים Big Hit Entertainment קדימון לשיר באורך 26 שניות.<ref></ref> יממה לאחר מכן, פורסם קדימון נוסף, שאורכו 22 שניות.<ref></ref> הקליפ עצמו פורסם ב-19 בנובמבר, יום לפני צאת האלבום, ובוים על ידי חבר ה-BTS, ג'ונגקוק.<ref></ref> בקליפ נראים חברי הלהקה מתרוצצים במעונות שלהם, תוך שוי מסיע אותם והם צופים בסרטים ובמצעים את השיר באצטדיון ריק.<ref></ref>

הקליפ הפך לסרטון היוטיוב החמישי הנצפה ביותר במהלך 24 השעות הראשונות, כששזכה לכ-71.6 מיליון צפיות.<ref></ref>

== הופעות חיות ==
ב-22 בנובמבר 2020, הלהקה ביצעה את "Life Goes On" לצד "Dynamite" בטקס פרסי המוזיקה האמריקאית 2020.<ref name="NMEannouncement" /> למחרת, הם ביצעו את השיר בתוכניות בוקר טוב אמריקה ולייט לייט שואו.<ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!עולם
| rowspan="2" |20 בנובמבר 2020
|הזרמת מוזיקה • הורדה דיגיטלית
|ביג היט
|
|-
!ארצות הברית
|7-אינץ' • קלטת שמע
|קולומביה
|<ref></ref><ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי BTS
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי אנטונינה ארמאטו
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:שירים על מגפת הקורונה
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
Nectar

Nectar הוא אלבום האולפן השני של הזמר-יוצר היפני ג'וג'י, שיצא ב-25 בספטמבר 2020 דרך 88rising. הוא כולל את הסינגלים "Sanctuary", "Run", "Gimme Love" ו-"Daylight" עם דיפלו, כמו גם שיתופי פעולה עם ביני, ליל יאכטי, עומאר אפולו, איב טומור וריי בראון.

== רקע ==
האלבום הוכרז ב-16 באפריל 2020 עם הסינגל "Gimme Love". במקור הוא אמור היה לצאת ב-10 ביולי 2020, אך ב-12 ביוני הודיע ג'וג'י כי צאתו של האלבום תידחה ל-25 בספטמבר של אותה שנה בשל מגפת הקורונה. ג'וג'י חשף את רשימת השירים באלבום ב-11 בספטמבר.

== רשימת שירים ==

== ביקורות ==

אתר האינטרנט AllMusic תיאר את האלבום כ"אוסף של אבני חן אלטרנטיביות של פופ ו-R&B המסמן צעד אמנותי עצום קדימה עבור המוזיקאי."

== משתתפים ==
* ג'ורג' "ג'וג'י" מילר – שירה
* גרג קרסטין – בס, מלוטרון, פסנתר
* ג'קו קרקו – גיטרה (7)
* עומר אפולו – שירה (9)
* ליל יאכטי – שירה (11)
* ריי בראון – שירה (12)
* יווס טומור – שירה (16)

== מצעדים ==

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי זהב בארצות הברית
לסלו וינצה

לסלו וינצה (בהונגרית: László Vincze; 1904 – 11 ביוני 1990) היה צ'לן ישראלי, ממייסדי האקדמיה למוזיקה בתל אביב ומנהלה הראשון.

== ביוגרפיה ==
וינצה נולד למלכה ומשה בבודפשט בירת הונגריה, שם למד נגינה בצ'לו ב. בין מוריו היו המלחין בלה בארטוק והכנר ינה הובאי. וינצה ניגן בתזמורת הקונצרטים ובתזמורת הסימפונית של בודפשט. משנת 1927 יצא למסעות רסיטלים ברחבי אירופה, במסגרת השלישייה ההונגרית (Magyar Trio) שהקים עם הכנרת אליז מולנר והפסנתרנית אילונה וינצה-קראוס, לה נישא בקיץ 1930.

בשנת 1936 עלה לארץ ישראל עם רעייתו ועם בנם התינוק. השניים המשיכו את פעילותם המוזיקלית במסגרת התזמורת הסימפונית הארץ ישראלית שהוקמה בסוף 1936 וב.

בשנת 1938 הקים רביעיית מיתרים, "רביעיית כלי הקשת הארצישראלית" עם הוויולן עדן פרטוש והכנרים לורנד פניבש ואחותו אליס פניבש-רוזנברג. כולם עולים חדשים מהונגריה.

בשנת 1945 הצטרפו לסלו ואילונה לחבורת מוזיקאים תל אביביים, ביניהם הכנרים לורנד פניבש ואליס פניבש-רוזנברג, אחותו, הוויולן עדן פרטוש והמלחין אלכסנדר אוריה בוסקוביץ' להקמת האקדמיה למוזיקה בתל אביב. וינצה שימש כמנהלה הראשון. בשנת 1948 שינתה הרביעייה את שמה ל"הרביעייה הישראלית".
בשנת 1953 פרש וינצה מ"הרביעייה הישראלית" ותלמה ילין החליפה אותו.
בשנות ה-60 של המאה ה-20 הרכיב עם רעייתו והכנר אלכסנדר מוסקובסקי את "שלישיית וינצ'ה".

לסלו וינצה הלך לעולמו בישראל בשנת 1990. נטמן בבית העלמין הישן בהרצליה.

==קישורים חיצוניים==
* יובל שקד, [http://baderech.hjm.org.il/Article.aspx/He/VinczeLaszlo לאסלוֹ וינצֶה ואילונה וינצֶה-קראוס], ביוגרפיה, באתר המוזיאון למורשת היהדות הדוברת הונגרית

קטגוריה:ישראלים ילידי הונגריה
קטגוריה:אנשי העלייה החמישית
קטגוריה:בוגרי האקדמיה למוזיקה ע"ש פרנץ ליסט
קטגוריה:מוזיקאים יהודים הונגרים
קטגוריה:נגנים ביישוב
קטגוריה:צ'לנים יהודים
קטגוריה:צ'לנים ישראלים
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1904
קטגוריה:ישראלים שנפטרו ב-1990
אקדמיית שירות הביטחון הפדרלי של רוסיה

אקדמיית שירות הביטחון הפדרלי (ברוסית: Академия федеральной службы безопасности Российской Федерации) היא מוסד ההכשרה העיקרי של אנשי שירות הביטחון הפדרלי של רוסיה, שכונה בעבר בית הספר הגבוה על שם דזרז'ינסקי של הק.ג.ב. והוא מוסד חינוך ומחקר שהוסמך להכין אנשי מודיעין רוסים עבור שירות הביטחון הפדרלי בפרט וקהילת המודיעין הרוסית בכלל.

האקדמיה הוקמה על ידי נשיא רוסיה בצו מ-24 באוגוסט 1992 על בסיס בית הספר הגבוה של הק.ג.ב., והוא ממוקם בפרוספקט מיצ'ורינסקי, מוסקבה, רוסיה. הוא מורכב מהמכון לקריפטוגרפיה, טלקומוניקציה ומדעי המחשב (Институт криптографии, связи и информатики, ИКСИ) והמכון להכשרה מבצעית (Институт подготовки оперативного).<ref>שאתר האימונים שלו ממוקם בעיר בלאשיחה במחוז מוסקבה ונקרא "בלאשיחה-1".</ref><ref>[http://newsru.com/russia/21jun2008/fsb.html Бортников напутствовал медалистов Академии ФСБ: вы "будете верны традициям, заложенным нашими ветеранами"], Bortnikov, to the medalists of FSB Academy: Shall all of you "will be true to the traditions laid down by our veterans", NEWSru.com</ref>

== היסטוריה ==
נשיאות ו-צ'ה-קה (שירות הביטחון הראשון של רוסיה הסובייטית) החליטה להקים מכון מיוחד להכשרה מבצעית. הקורס הראשון החל באפריל 1921. בשנת 1922 שונה שם הקורס לקורסים הגבוהים של המינהל הפוליטי הממלכתי (גה-פה-או).

במאי 1930 מוסקבה הקימה בתי ספר גבוהים להכשרה בסיסית ומתקדמת של סוכנים חשאיים; ב-4 ביוני 1930 נודע בית הספר כבית הספר המרכזי של או-גה-פה-או. ב-14 ביולי 1934, לאחר הקמת נ.ק.ו.ד., שונה שם בית הספר המרכזי לבית הספר המרכזי של המינהל הראשי לביטחון המדינה של הנ.ק.ו.ד..

ב-21 במרץ 1939 התארגן בית הספר המרכזי כבית הספר לתארים מתקדמים. בראשית שנות הארבעים, כל ראש שלישי בארגוני הביטחון הסובייטים היה בוגר הקורסים של בית הספר. במהלך המלחמה הפטריוטית הגדולה הכשיר בית הספר יותר משבעת אלפים קציני ביטחון שארגנו את המאבק נגד הנאצים.

שישה בוגרי בית הספר הפכו לגיבורי ברית המועצות: דמיטרי נ. מדבדב, ו. מולודצוב (לאחר מותו), א.מ. רבצביץ', ו. ליאגין (לאחר מותו), פ. ז'ידקוב וא. מירקובסקי.

ב-30 באוגוסט 1945 הוענק לבית הספר עיטור הדגל האדום ובהחלטת מועצת השרים של ברית המועצות ב-15 ביולי 1952 הוקם בית הספר לתארים מתקדמים של המשרד לביטחון המדינה כמוסד מיוחד להשכלה גבוהה עם תוכנית חניכה לשלוש שנים לבוגרי בתי הספר למשפטים.

בהחלטת מועצת השרים ב-2 באוגוסט 1962 נקרא המכון בשם בית הספר הגבוה של ההק.ג.ב. על שם דז'ריזינסקי. במהלך שנות השישים עד שנות השמונים השתתפו הבוגרים בהתמודדות עם שירותי מודיעין זרים ובניהול פעילויות מבצעיות.

בשנת 1995 שונה שם בית הספר הגבוה של הק.ג.ב. לשמו הנוכחי: אקדמיית שירות הביטחון הפדרלי של רוסיה.<ref>[http://www.nomad.su/?a=10-200301250019 Татьянин день, бывший когда-то праздником Московского государственного университета, сегодня с удовольствием отмечают все российские студенты. Академия ФСБ - не исключение] , Nomad.SU</ref>

==ראו גם==
* אקדמיית ביון החוץ (רוסיה)
* אקדמיית שירות האבטחה הפדרלי של רוסיה

== לקריאה נוספת ==
* Органы государственной безопасности СССР в Великой Отечественной войне. Сборник документов в 8 т. Том 1. Накануне. В 2-х кн. Кн. 2 (1 בינואר - 21 ביוני 1941 г.). —מ.: А / О «Книга и бизнес», 1995.

== קישורים חיצוניים ==

* 

== הערות שוליים ==

קטגוריה:רוסיה: אקדמיות צבאיות
קטגוריה:שירות הביטחון הפדרלי (רוסיה)
קטגוריה:1921 ברוסיה
קטגוריה:ביון
קטגוריה:הכשרה מקצועית
Can't Get Enough

"Can't Get Enough" (בעברית: לא יכולה להפסיק) הוא סינגל של הזמרת האמריקאית ממוצא מקסיקני בקי ג'י, בהשתתפות הראפר האמריקאי ממוצא קובני פיטבול. השיר נכלל במיני אלבום של גומז, Play It Again, כהשיר השני מתוכו. השיר יצא לאור ב-13 ביולי 2013 למיני אלבום שלה. מאוחר יותר, יצא לאור לרדיו הלטיני ב-29 במרץ 2014.

השיר הצליח להתברג במקום הראשון במצעד הלטיני של Airplay Rhythm בארצות הברית.<ref name=":0"></ref> הווידאו קליפ הרשמי לשיר שוחרר ב-4 ביוני 2014. גרסה ספרדית לשיר יצאה לאור ב-1 במאי 2014 לפלטפורמות דיגיטליות; בגרסה זו גומז שרה בספרדית לעומת פיטבול שנשאר לשיר באנגלית.

== רקע ==
בריאיון עם הרולינג סטון, גומז חשפה שהסינגל "קרה בחתיכות", מכיוון שהסינגל היה בהתחלה סולו שלה. אחרי שהיא כתבה את הוו, די ג'יי בודאה, שלח את השיר לפיטבול, אשר ענה עם הצעות לבית מהשיר אשר החליף את הבית השני בשיר, וגם הוכללו בגרסה הספרדית לשיר.<ref></ref>

== וידאו קליפ ==
הווידאו קליפ הרשמי לשיר יצאה לאור בערוץ ה-Vevo של הזמרת ביוטיוב, ב-4 ביוני 2014. נכון ל-1 בדצמבר 2020, השיר זכה ל-41 מיליון צפיות ביוטיוב.

== שימוש במדיה ==
השיר הופיע בגרסת ה-DLC של Just Dance 2014, ודורג ברמת קושי בינונית.

== הופעות חיות ==
גומז הופיע עם השיר בפרסי המוזיקה של רדיו דיסני לשנת 2014.

== הופעות במצעדים ==
השיר הגיע לראש המצעד הלטיני של Rhytem Airplay ב-29 במאי 2014.<ref name=":0" />

== רשימת גרסאות ==
=== הורדה דיגיטלית<ref></ref> ===

# Can't Get Enough – גרסה ספרדית (בהשתתפות פיטבול) – 3:47

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי בקי ג'י
קטגוריה:שירי פיטבול
קטגוריה:שירים בספרדית
קטגוריה:שירים באנגלית
קטגוריה:שירים מרובי שפות
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סירקט
קטגוריה:סינגלים בהוצאת קימוסבי רקורדס
אומניסקסואליות

אומניסקסואליות (באנגלית: Omnisexuality) היא נטייה מינית, המתאפיינת במשיכה מינית ורומנטית לאנשים מכל המגדרים והמינים. המשיכה מושפעת מהמין ומהמגדר של מושא המשיכה ובזה היא שונה מביסקסואליות ומפאנסקסואליות. משיכה רומנטית מסוג זה נקראת "אומנירמנטיות". לחברי קהילה זו יש יום גאווה מיוחד להם, ה-6 ביוני.

כמה דמויות בדיוניות, כמו ג'ק הרקנס מדוקטור הו, וקווין קרופורד ממשטרת פרדייס אושרו באופן קאנוני כאומניסקסואליים.

== אטימולוגיה ==
מקור התחילית המרכיבה את המילה "אומני-סקסואליות" במילה הלטינית, Omni, שמשמעותה "כל". המילה נבחרה כניגוד למילה "פאן", שגם משמעותה "כל" אך ביוונית עתיקה, ובשימושה במושג פאנסקסואליות.

מקור המונח מ-1959 בספר "The Holy Barbarians" שכתב המשורר לורנס ליפטון, אך נעשה בו שימוש במשמעותו הנוכחית בספר מדעי הקרוי "Sexual Choices: An Introduction to Human Sexuality" ועוסק בזהויות מיניות מ-1984. בספר, אומניסקסואליות תוארה כ"מצב של משיכה לכל המינים" ("a state of attraction to all sexes"), וקבעו כי ישנם חוקרים הסבורים כי כל אדם נולד אומניסקסואל לפני שפיתח את משיכתו המינית לתוויות של משיכות הומוסקסואליות, הטרוסקסואליות או אחרות.
== התפשטות המונח ==
המונח התפשט עוד יותר בתחילת שנות ה-90 כאשר מ. ג'ימי קילינגסוורת' ביצע ניתוח של המשורר וולט וויטמן.<ref></ref> במחקר של קילינגסוורת' הוא מצא שלויטמן היה אופי אומניסקסואלי כללי במהלך עבודתו על "The Leaves of Grass". בשנות העשרה של המאה ה-21 ציין ה-Atlantic כי שירתו מבטאת מיניות כלפי כל המינים, לפעמים אפילו לים או לכדור הארץ.

אומניסקסואליות הייתה מונח נפוץ בשנות האלפיים. ההיקף של מונח זה הועצם עוד יותר כאשר כמה ידוענים, כמו ג'אנל מונה וברנדון יורי, יצאו מהארון כפאנסקסואלים, בנוסף לאחרים, כגון סופי ב. הוקינס, שיצאו מהארון כאומניסקסואלים. התקשורת הביאה למונחי המיינסטרים כמה מונחים שאינם מונוסקסואליים. מאמרים פופולריים רבים דנו באומניסקסואליות לצד פאנסקסואליות של ידוענים אלה.

== מאפיינים ==
=== דגל הגאווה האומניסקסואלי ===
דגל הגאווה האומניסקסואלי
לאומניסקסואליות, בדומה לנטיות מיניות אחרות, דגל גאווה ייעודי לה. דגל האומניסקסואליות עוצב על ידי משתמש הטאמבלר Pastelmemer בערך ב-4 ביולי 2015.<ref></ref><ref></ref>

הדגל מורכב מארבעה פסים אופקיים בצבעי ורוד וכחול בגוונים שונים ופס חמישי בצבע סגול כהה במרכזו ביניהם. הדגל מוצג לעיתים כאשר הפסים בגווני הכחול נמצאים בחלק העליון של הדגל, ולעיתים הפסים בגווני הורוד נמצאים בחלק העליון. לא ידוע אם לצבעים יש משמעות מסוימת, אך משמעות מסוימת מציעה כי גוני הכחול מסמלים את מרכיבי הספקטרום הגברי, גוני הורוד את מרכיבי הספקטרום הנשי והפס הסגול מסמל את הספקטרום הא-בינארי.

משמעות נוספת גורסת כי הכחול הבהיר והורוד הבהיר מסמלים את הספקטרום המגדרי, הכחול מסמל משיכה לגבריות ולגברים, הורוד מסמל משיכה לנשיות ולנשים, והסגול הכהה מסמל משיכה לאנשים שהמגדר שלהם נופל מחוץ לגבולות הבינאריה המגדרית.

=== השוואה לפאנסקסואליות ===

ההבדל המרכזי בין פאנסקסואליות, משיכה מינית שאינה תלויה במין ומגדר לבין אומניסקסואליות היא במהות ובחשיבות של הזהות המגדרית במשיכתיהם; בעוד שפאנסקסואלים מגדירים את עצמם כ"עיוורים מגדריים", שכלל לא מייחסים חשיבות למגדר מושאי אהבתן, עבור אומניסקסואלים מגדר הוא גורם משפיע במשיכה מינית.

== ראו גם ==
* הומוסקסואליות
* ביסקסואליות
* פוליסקסואליות
*עיוורון מגדרי

== קישורים חיצוניים ==

== הערות שוליים ==

קטגוריה:זהות מינית
קטגוריה:להט"ב
יצחק קורייאט (השני)

יצחק קורייאט (סביב ה'ת"ץ, 1730 – ה'תקס"ה, 1804) היה רב ודיין בטיטואן שבמרוקו, שד"ר ודיין בליוורנו, ומחבר הספר "מעשה רק"ם".

==ביוגרפיה==
נולד בטיטואן שבמרוקו לאביו רבי יהודה שהיה מרבני ודייני העיר ונצר למשפחה של רבנים שפעלה במרוקו שבראשה עמד רבי יצחק קורייאט הראשון, מגדולי הרבנים במרקש.

אחרי פרעות שאירעו שם בשנת ה'תק"ן (1790) עזב רבי יצחק את העיר והתיישב בירושלים. מירושלים הוא יצא בתפקיד שד"ר, האוסף תרומות עבור עניי וחכמי העיר. הוא הגיע לליוורנו שבאיטליה, ובשנת ה'תקנ"ד (1794) הוא הסכים על ספרים שנדפסו שם וכדיין מדייני העיר. באותה תקופה בא לליבורנו אחיו רבי אברהם רפאל קורייאט שכיהן אף הוא כדיין ורב במקום. הוא סידר שם לדפוס את כתביו, שכללו: שאלות ותשובות ו"דרושים" - ביאורים על התנ"ך ומאמרי חז"ל, אבל מבין כתביו נדפס הספר "מעשה רק"ם", בפיזה בשנת ה'תקס"ו (1806), אשר למעשה כלולים בתוכו שלושה חיבורים:
* הגהות על תוספות הרא"ש למסכת קידושין
* "פחד יצחק" - חידושים על מסכת קידושין
* "מעשה נסים" - חידושים על מסכת בבא מציעא

רבי יצחק לא זכה לראות את כתביו יוצאים לאור, שכן הוא נפטר במהלך עבודתו על הכתבים בי"ז בכסלו ה'תקס"ה (נובמבר 1804).

==לקריאה נוספת==
* הרב יהודה אדרעי, "משפחת קורייאט" במבוא לספר נחלת אבות ותקון יצחק מהדורת צילום, מכון בני יששכר, תשמ"ח.

==קישורים חיצוניים==
* 
* 

== הערות שוליים ==

קטגוריה:אנשי עליות קדומות לארץ ישראל
קטגוריה:האימפריה העות'מאנית: רבנים
קטגוריה:ליבורנו: רבנים
קטגוריה:פרשני התלמוד
קטגוריה:תטואן: רבנים
קטגוריה:שד"רים
קטגוריה:עולים לארץ ישראל במאה ה-18
קטגוריה:נפטרים ב-1804
יחסי אוקראינה – ניו זילנד

יחסי אוקראינה–ניו זילנד הם יחסי החוץ בין אוקראינה וניו זילנד.

== סקירה כללית ==
היחסים הדיפלומטיים בין אוקראינה לניו זילנד כוננו ב-3 במרץ 1992.

מנהיגי שתי המדינות, נשיא אוקראינה פטרו פורושנקו וראש ממשלת ניו זילנד ג'ון קי נפגשו ב-20 בספטמבר 2016, ודנו בין היתר הפטור הדדי מוויזה.

== נציגויות דיפלומטיות ==
* אוקראינה מיוצגת בניו זילנד באמצעות שגרירותה בקנברה, אוסטרליה.
* ניו זילנד מחזיקה באוקראינה קונסוליה בקייב.

==קישורים חיצוניים==

== הערות שוליים ==
כלוביס (ניו מקסיקו)

כלוביס (באנגלית: Clovis) היא עיר שמשמשת כמושב המחוז של מחוז קארי בניו מקסיקו, ארצות הברית.

== גאוגרפיה ==
העיר ממוקמת כ-2,385 ק"מ מבירת ארצות הברית, וושינגטון די. סי., וכ-288 ק"מ מבירת ניו מקסיקו, סנטה פה.

== אקלים ==
הטמפרטורה הממוצעת היא 17 מעלות צלזיוס. החודש הכי חם הוא יוני (30 מעלות צלזיוס). החודש הכי קר הוא ינואר (3 מעלות צלזיוס). כמות המשקעים הממוצעת היא 347 מילימטרים בשנה. חודש יולי הוא החודש שיש בו הכי הרבה גשם (70 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).

== קישורים חיצוניים ==

* 
* 

== הערות שוליים ==

קטגוריה:ניו מקסיקו: ערים
קטגוריה:יישובים שהוקמו ב-1906
I Thought I Lost You

"I Thought I Lost You" (בעברית: חשבתי שאיבדתי אותך) הוא שיר פופ רוק, שמבוצע על ידי הזמרת-יוצרת והשחקנית האמריקאית מיילי סיירוס והשחקן והזמר ג'ון טרבולטה. את השיר כתבה סיירוס יחד עם המפיק ג'פרי סטיל. הוא נכלל בסרט האנימציה של דיסני "בולט" משנת 2008, בו סיירוס וטרבולטה מדבבים את הדמויות פני ובולט. "I Thought I Lost You" נוצר לאחר שיוצרי הסרטים ביקשו מסיירוס לכתוב שיר לסרט.

"I Thought I Lost You" היה מועמד לפרס איגוד מבקרי הקולנוע האמריקאי לשיר הטוב ביותר וגם לפרס גלובוס הזהב לשיר המקורי הטוב ביותר, אך הפסיד את שני הפרסים לשיר של ברוס ספרינגסטין של "The Wrestler" מהסרט "המתאבק" (2008). בקליפ הקידום הנלווה של השיר נראים סיירוס וטרבולטה מבצעים את השיר באולפן הקלטות לצד קטעים מהסרט "בולט". את "I Thought I Lost You" קידמו מעט הופעות חיות של סיירוס.

== רקע ==
סיירוס מבצעת את "I Thought I Lost You" ב[[מצעד חג ההודיה של מייסיס לשנת 2008.]]
סיירוס החלה את מעורבותה בפרויקט ברגע שהיא לוהקה לתפקיד פני, הבעלים של בולט. יוצרי הסרט ביקשו מסיירוס לכתוב שיר לעצמה ולג'ון טרבולטה, שמככב בתפקיד בולט. היא כתבה את השיר בסיועו של ג'פרי סטיל, שגם הפיק את השיר, בפרק זמן קצר שכן היה להם תאריך יעד.<ref name="etonline"></ref> סביבת הסרט משתנה בין בערים ברחבי ארצות הברית, שסיירוס חשבה שהיא תוכל להתייחס לכך בשיר. אמרה.<ref name="mtv"></ref> סיירוס אמרה כי תהליך הכתיבה היה קל. לאחר האזנה לשיר, טרבולטה הופתע מיכולת כתיבת השירים של סיירוס. אמר טרבולטה לחדשות MTV.

ג'ון לאסיטר, המפיק הבכיר של "בולט", החליט להפוך את "I Thought I Lost You" לנעימת הנושא של "בולט", מכיוון שהוא סיכם באופן לירי את עלילת הסרט. "I Thought I Lost You" הוא אחד משני השירים בפסקול הסרט "בולט" ויצא לור לרדיו דיסני כדי לקדם את "בולט" ואת פסקולו הנלווה.

== הופעות חיות ==
וידאו קליפ לקידום השיר שודר לראשונה ב-3 בנובמבר 2008 בערוץ דיסני.<ref></ref> הסרטון מתחיל בקליפ מ"בולט" בו אחת מדמויות הסרט, קרנף, צועקת "תן לזה להתחיל!" ואז כמה קליפים מהסרט מתנגנים במהירות עד שסיירוס וטרבולטה מוצגים באולפן הקלטות. לאורך שאר הסרטון, סצנות מתחלפות בין סיירוס לטרבולטה המופיעים לקליפים מ"בולט". הסרטון מסתיים בכך שקרנף מבצע ריקוד קצר.

סיירוס ביצעה לראשונה את "I Thought I Lost You" בהופעה חיה ב-12 בנובמבר 2008 בקונצרט ששודר ב"בוקר טוב אמריקה".<ref></ref><ref></ref><ref></ref> היא ביצעה את השיר גם במצעד חג ההודיה של מייסיס בשנת 2008.<ref></ref>

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי מיילי סיירוס
קטגוריה:שירי דיסני
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מיילי סיירוס
קטגוריה:שירי פופ רוק אמריקאיים
קטגוריה:סינגלים בהוצאת וולט דיסני רקורדס
טוביה טוויג

טוביה טוויג כטוויגי משאלה
טוביה טוויג (נולד ב-8 באוקטובר 1979) הוא שחקן, סופר ילדים, כוכב ילדים, ומדבב. הוא מוכר בשם הבמה "טוויגי משאלה".

== ביוגרפיה ==
טוביה נולד בהרצליה למנשה ודיאנה טוויג. הוא הבכור מבין שני אחים.

ב-1997 התגייס לצה"ל ושירת כקצין בנח"ל.

בשנת 2009 הצטרף כשחקן לתיאטרון "בים בם בום" אותו ניהל אסי סתיו.

ב-2012 הגה יחד עם אסי סתיו את הדמות של "טוויגי גיבור בריאות" ויחד עם אודי גוטשלק כתבו את המיני סדרה לילדים "טוויגי גיבור בריאות" בסגנון החבובות, בה טוביה משחק ומככב בתפקיד הראשי. הסדרה צולמה ושודרה ב-YES וב-HOT בערוץ כוכבי הילדים.

ב-2013 הוציא טוביה את דיסק השירים הראשון של טוויגי.

ב-2014 שיחק בהצגה "טוויגי גיבור בריאות" ברחבי הארץ.

ב-2016 כתב והוציא לאור את ספרו הראשון "טוויגי גיבור בריאות -צחצוח השיניים" בהוצאת אוריון ובאיוריה של מירב שדה-לביא.

ב-2017 שיחק את הטוחן והמספר במחזמר "עוץ לי גוץ לי ובת הטוחן" של תיאטרון הילדים הישראלי. באותו שנה שיחק גם את האריה בקוסם מארץ עוץ בהפקה של תיאטרון בים בם בום.

ב-2017 יצא ספרו השני "הג'ירף שאהב לנצח" בהוצאת אוריון ובאיוריה של מירב שדה-לביא. 
טוביה טוויג בתפקיד הג'יני
ב-2019 שיחק את הג'יני במחזמר אלאדין ישראל, יחד עם כוכבי הילדים שי ורועי ולאחר מכן במחזמר אלאדין ויסמין עם בן זיני ועדי היממבלוי. תפקיד הג'יני זוהה איתו משום שבאותה שנה התמודד עם מחלת הסרטן של ביתו תוך כדי שהוא מופיע במחזמר אלאדין ישראל והתראיין לכתבה עליו שנעשתה בחדשות ערוץ 12 שבעקבותיה התראיין בכלי התקשורת ובעיתונים. 

ב-2020 דיבב את סרט הילדים המצויר "מייה ולוכדי החלומות" בתפקיד האב.

ב-2021 יצא ספרו השלישי "לעזור למפלצון הפחד" בהוצאת אוריון,

יצא ספרו הרביעי "פונץ' ובננה אוהבים לעזור" בהוצאת אוריון.

ב-2023 יצא ספרו החמישי "אהבה ועץ המשאלה" בהוצאת אוריון. 

== לקריאה נוספת ==
* טוביה טוויג, טוויגי גיבור בריאות – צחצוח השיניים, אוריון, 2016
* טוביה טוויג, הג'ירף שאהב לנצח, אוריון, 2017
*טוביה טוויג, לעזור למפלצון הפחד, אוריון, 2021
*טוביה טוויג, פונץ' ובננה אוהבים לעזור, אוריון, 2021
*טוביה טוויג, אהבה ועץ המשאלה, אוריון, 2023

== קישורים חיצוניים ==

* 
* 
* https://www.facebook.com/watch/?v=324837498227158 באתר דף הפיסבוק של פותחים יום ערוץ 13
* 
* 

קטגוריה:בדרנים ישראלים
קטגוריה:אמנים ישראלים הידועים בשם במה
קטגוריה:סופרי ילדים ונוער ישראלים
2020 12
קטגוריה:שחקנים ישראלים
קטגוריה:מדבבים ישראלים
קטגוריה:ישראלים שנולדו ב-1979